Subject: RE: Georgia - Collective Charter 20.08.2020 / individual list and list of required medication (Bavaria)
From: Nana Shashiashvili <[email-masked]>
To: Maia Nikoleishvili <[email-masked]>, Zaal Kapanadze <[email-masked]>, Kakhaber Shalikadze <[email-masked]>
Cc: Tinatin Khardziani <[email-masked]>
Date: Thu, 06 Aug 2020 10:08:59 +0000

მოგესალმებით,

სამკურნალო საშუალებები NOVAMINE SULPHONE 500MG, DICLOFENAC 50MG, PANTOPRAZOL 20MG და IBUPROFEN 600MG არ ექვემდებარება სპეციალურ კონტროლს და საქართველოს ტერიტორიაზე შემოტანა სამედიცინო დოკუმენტაციის გარეშე,  ფიზიკური პირის ინდივიდუალური საჭიროებისათვის შესაძლებელია არა უმეტეს ათი სტანდარტული შეფუთვისა.

სამკურნალო საშუალება - TRAMADOL 100 mg (ტრამადოლი) „ნარკოტიკული საშუალებების, ფსიქოტროპული ნივთიერებების, პრეკურსორებისა და ნარკოლოგიური დახმარების შესახებ“ საქართველოს კანონის თანახმად, მიეკუთვნება ბრუნვისათვის შეზღუდული ნარკოტიკული საშუალებებს (სია II). „ფიზიკური პირის ინდივიდუალური საჭიროებისათვის ნარკოტიკული საშუალებებისა და ფსიქოტროპული ნივთიერებების საქართველოში შემოტანისა და საქართველოდან გატანის წესის დამტკიცების შესახებ“ საქართველოს შრომის, ჯანმრთელობისა და  სოციალური დაცვის მინისტრის 2011 წლის 15 ივნისის №01-32/ნ ბრძანების 1 მუხლის, მე-4 პუნქტის შესაბამისად,  ფიზიკური პირის ინდივიდუალური საჭიროებისათვის ნარკოტიკული საშუალებებისა და ფსიქოტროპული ნივთიერებების საქართველოში შემოტანა ხორციელდება შემდეგი დოკუმენტაციის თანხლებით:

ა) ინგლისურ ენაზე თარგმნილი, უფლებამოსილი ორგანოს მიერ იმ ქვეყნის კანონმდებლობით გათვალისწინებული წესით დამოწმებული რეცეპტის ქსეროასლი, საიდანაც მოემგზავრება ფიზიკური პირი. რეცეპტში მითითებული უნდა იყოს ფიზიკური პირის სახელი, გვარი, სქესი, ასაკი, დიაგნოზი, ნარკოტიკული საშუალების ან/და ფსიქოტროპული ნივთიერების სავაჭრო და გენერიული დასახელება, წამლის დოზირებული ფორმა, ტაბლეტის (აბის), ამპულის და ა.შ. რაოდენობა, წამლის მიღების წესი და დანიშნული მკურნალობის კურსის ხანგრძლივობა (იმ შემთხვევაში, თუ მოცემული ქვეყნის რეცეპტის ფორმა არ ითვალისწინებს ზემოაღნიშნული მონაცემების შევსებას, მაშინ აღნიშნული მონაცემები შეიტანება ამ პუნქტის „გ“ ქვეპუნქტით გათვალისწინებულ დოკუმენტში);

ბ) ინგლისურ ენაზე თარგმნილი, შესაბამისი ორგანოს მიერ იმ ქვეყნის კანონმდებლობით გათვალისწინებული წესით დამოწმებული რეცეპტის გამომწერი ექიმის სერტიფიკატი, საიდანაც მოემგზავრება ფიზიკური პირი;

გ) რეცეპტისა და სერტიფიკატის ნამდვილობის დამადასტურებელი, უფლებამოსილი პირის მიერ ხელმოწერითა და ბეჭდით დამოწმებული დოკუმენტი, რომელსაც გასცემს შესაბამისად უფლებამოსილი იმ ქვეყნის ორგანო, საიდანაც მოემგზავრება ფიზიკური პირი. დოკუმენტში აღნიშნული უნდა იყოს ამ ორგანოს დასახელება, იურიდიული მისამართი, საკონტაქტო პირი, ტელეფონი და დანიშნულების ქვეყანა.

პატივისცემით,​

ნანა შაშიაშვილი

სსიპ სამედიცინო და ფარმაცევტული საქმიანობის რეგულირების სააგენტო

From: Maia Nikoleishvili
Sent: Tuesday, August 04, 2020 2:24 PM
To: Zaal Kapanadze; Kakhaber Shalikadze; Nana Shashiashvili
Cc: Tinatin Khardziani
Subject: FW: Georgia - Collective Charter 20.08.2020 / individual list and list of required medication (Bavaria)
Importance: High

მოგესალმებით,

გერმანიის  რეპატრიაციის სახელმწიფო ოფისიდან მიღებული ინფორმაციის თანახმად გაცნობებთ, რომ 20 აგვისტოს დაგეგმილია მიუნხენიდან საქართველოს გარკვეული მოქალაქეების დეპორტაცია.

წარმოგიდგენთ მედიკამენტების ჩამონათვალს, რომელთა შემოტანაც იგეგმება პაციენტების პირადი მოხმარებისთვის. გთხოვთ, მოგვაწოდოთ ინფორმაცია შესაძლებელია თუ არა აღნიშნული მედიკამენტების ნებართვის გარეშე შემოტანა საქართველოში და რა რაოდენობით?

NOVAMINE SULPHONE 500MG,

TRAMADOL 100MG,

DICLOFENAC 50MG,

PANTOPRAZOL 20MG,

IBUPROFEN 600MG

გთხოვთ, 11 აგვისტომდე მოგვაწოდოთ მოთხოვნილი ინფორმაცია.

მადლობას გიხდით თანამშრომლობისა და დახმარებისთვის.

პატივისცემით,

მაია ნიკოლეიშვილი

ადმინისტრაციის საერთაშორისო ურთიერთობებისა და პროტოკოლის სამმართველოს უფროსი

საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო

მის: წერეთლის გამზ. 144 თბილისი 0159 საქართველო

ტელ.: +995 32 2510034 (0803)

მობ.: +995 577 272713

ელ. ფოსტა: [email-masked]

From: Arbeitsbereich 23.3 (LfAR)
Sent: Tuesday, August 4, 2020 9:16 AM
To: [email-masked]
Cc: [email-masked]; Maia Nikoleishvili ; Sachgebiet 23 (LfAR) ; Arbeitsbereich 24.3 (LfAR)
Subject: Georgia - Collective Charter 20.08.2020 / individual list and list of required medication (Bavaria)

Dear colleagues

Attached you´ll find the individual-list (Bavaria) for the repatriation flight to Georgia on August 20th, 2020 from Munich to Tbilisi.

(The exact flight schedule is not yet available)

We kindly ask you to inform us whether the drugs listed in the list may be imported into Georgia without a permission.

Unless we receive any other information from you, we assume that the drugs mentioned may be imported into Georgia without a permission.

Thank you for your cooperation.

Best Regards

Marko Dieckerhoff

Sachgebiet 23 – Zentrale Passersatzbeschaffung

Bayerisches Landesamt für Asyl und Rückführungen

Dienststelle München
Hofmannstr. 51 (Gebäude D)

81379 München

Telefon: 089 2176-1585

E-Mail: [email-masked]

Webseite: www.lfar.bayern.de